Lav et referat af nedenstående tekst:

Tekst:
Nordjyllands Politi har anhold to unge mænd efter et røveriforsøg mod en Nærkøb på Godthåbsvej i Svenstrup. Omkring klokken 19.00 mandag aften kommer en mand ind i butikken, hvor han forsøger at true sig til pengene i kassen. Men røverens medbragte "pistol" ender med at ødelægge det for ham, fortæller vagtchef ved Nordjyllands politi, Åge Pedersen. - Der indfinder sig en gerningsmand med en pistollignende genstand, som han truer ekspedienten med, siger vagtchefen. - Men så kommer der et vidne op nede fra kælderen, og han siger til ham banditten; "Det der er ikke en rigtig pistol", og det får også ekspedienten til at få blod på tanden, så han griber fat i armen på gerningsmanden, siger Åge Pedersen. Røveren har dog held med at vriste sig fri, og han flygter ud ad butikken og springer ind i en bil, hvor en medgerningsmand venter på ham. De to kører efterfølgende fra stedet. Men røverne, den ene 19 år gammel og den anden 23 år gammel, når ikke at være på flugt længe. Omkring klokken 20.30 finder og stopper politiet flugtbilen, hvor de to sidder i, og de bliver begge anholdt. De to unge mænd skal formentlig fremstilles tirsdag, oplyser vagtchefen.

Referat:
En ung røver måtte flygte fra et supermarked i Nordjylland, da hans falske pistol ikke var overbevisende nok.